**Jon Arne Mogstad** (født 17. mai 1950 i Surnadal) er norsk billedkunstner. Fra 1992-96 var han førsteamanuensis ved Kunstakademiet i Trondheim, NTNU, og fra 1996-2004 professor samme sted. Han var professor i billedkunst ved Kunsthøgskolen i Bergen 2004-2012. Fra 2012 er han igjen professor ved Kunstakademiet i Trondheim. Mogstad er utdannet ved Statens Håndverks- og Kunstindustriskole (1974–1978), og ved Statens kunstakademi (1978–1982). Fra 1986-87 hadde han PS1-stipend i New York. 

Fra 1982 til 1988 var Mogstad med i kunstnergruppen Lambretta sammen med Erik Evensen, Edgar Ballo, Axel Ekwall, Terje Uhrn og Ole Henrik Hagen. Gruppens virksomhet er beskrevet i flere masteroppgaver i kunsthistorie.

Fra 2004 har Mogstad samarbeidet med Jeremy Welsh og Trond Lossius om en rekke installasjoner og happenings. 

Mogstad stilte ut jevnlig i Galleri K fra 1986 til 2002. I 2004 hadde han en større separatutstilling i Kunstnerforbundet. I 2014 stilte han ut i Östersund og Sundsvall med Kåre Henriksson. 

Han har også deltatt i en rekke gruppeutstillinger.

Mogstad har utført en rekke større offentlige arbeider: Læringssenteret ved Telenor Fornebu, kantina ved Kvinne-barn-senteret ved St. Olavs hospital, rotunden i Papirbredden Drammen kunnskapspark, Halden fengsel, Postens Østlandsterminal m.m.

Under Vårsøghelga i mai 2019 ble han tildelt årets Kleivapris. Fra juryens begrunnelse: «Frå 80-talet har vedkommande vore aktiv både nasjonalt og internasjonalt. Parallelt med sitt eige kunstnarlege virke, har årets Kleivaprisvinnar lagt til rette for at stadig nye kunstarar har fått utnytte sitt eige potensiale».

Mogstad er en av eierne av kunstsenteret Surnadal Billag på Surnadalsøra.

Referanser
----------

1. ↑   sceneweb.no[Hentet fra Wikidata]
2. ↑  «MoMA PS1 Artists». *www.moma.org*. Besøkt 22. november 2015.
3. ↑  *Norges malerkunst: med presentasjon av norsk grafikk*. [Oslo]: Gyldendal. 2000. s. 373.
4. ↑  Louise Braathen: Lambretta - Brytninger i tiden og Kari Dalane: Norske kunstnergrupper på 1980-tallet
5. ↑  Kunstakademiet i Trondheim (1996). *Kunstakademiet i Trondheim 50 år, 1946-1996: utstilling i Olavskvartalet i forbindelse med markeringen av NTNU : 3.2-15.2*. [Trondheim]: [Akademiet]. s. 10.
6. ↑  «Kunstnerforbundet». *www.kunstnerforbundet.no*. Arkivert fra originalen 23. november 2015. Besøkt 22. november 2015.
7. ↑  «Lyckans smed: Enorma Kåre och Jon Arne på Exercishallen Norr». *Lyckans Smed*. Besøkt 22. november 2015.
8. ↑  «Telenor Art Collection > Artists > Jon Arne Mogstad». *www.telenor.com*. Arkivert fra originalen 23. november 2015. Besøkt 22. november 2015.
9. ↑  «Stolavs Hospital kunstsamling». *www.stolav.no*. Arkivert fra originalen 23. november 2015. Besøkt 22. november 2015.
10. ↑  «Papirbredden høyskole og bibliotek - lpo». *www.lpo.no*. Arkivert fra originalen 23. november 2015. Besøkt 22. november 2015.
11. ↑  «Halden fengsel - KORO». *KORO*. Besøkt 22. november 2015.
12. ↑  Vattøy, Mari (25. mai 2019). «Kleivaprisen til Jon Arne Mogstad - Trollheimsporten». *www.trollheimsporten.no* **(norsk)**. Besøkt 26. mai 2019. [*død lenke*]
13. ↑  «Surnadal Billag». *Kulturminnefondet*. Besøkt 19. juli 2021.

Eksterne lenker
---------------

* (no) Jon Arne Mogstad hos Sceneweb Rediger på Wikidata

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** ISNI **·** KulturNav
 |